SL
L 102/66
Uradni list Evropske unije
17.4.2023
ODDELEK 2
Določitev blaga, za katero ne obstaja tveganje, in razveljavitev Sklepa št.
4/2020
Člen 5 Predmet urejanja Ta oddelek določa pravila za izvajanje člena 5(2) Protokola glede: (a) pogojev, pod katerimi se šteje, da blago, ki se na Severno Irsko vnese iz držav zunaj Unije, ne bo komercialno obdelano na Severnem Irskem; (b) meril, v skladu s katerimi se šteje, da za blago, ki se na Severno Irsko vnese od drugod kot iz Unije, ni tveganja, da bi se pozneje gibalo v Unijo.
Člen 6 Nekomercialna obdelava Za namene točke (a) prvega pododstavka in tretjega pododstavka člena 5(2) Protokola se obdelava blaga šteje za nekomercialno, kadar: (a) je imela oseba, ki vloži deklaracijo za sprostitev v prosti promet za to blago ali v imenu katere je taka deklaracija vložena (v nadaljnjem besedilu: uvoznik), skupni letni promet manj kot 2 000 000 GBP v zadnjem zaključenem poslovnem letu ali (b) obdelava poteka na Severnem Irskem in je namenjena izključno: (i)
prodaji živil končnemu potrošniku v Združenem kraljestvu;
(ii) gradnji, kadar bo obdelano blago stalni del strukture, ki jo uvoznik ali prvi njemu sledeči subjekt zgradi na Severnem Irskem in se tam nahaja; (iii) neposrednim storitvam, ki jih uvoznik ali prvi njemu sledeči subjekt na Severnem Irskem zagotovi prejemniku zdravstvenih storitev ali storitev oskrbe; (iv) nepridobitnim dejavnostim uvoznika ali prvega njemu sledečega subjekta na Severnem Irskem, pri čemer se obdelano blago naknadno ne prodaja, ali (v) končni uporabi krme za živali v prostorih na Severnem Irskem s strani uvoznika ali prvega njemu sledečega subjekta.
Člen 7 Merila, na podlagi katerih se šteje, da za blago ne obstaja tveganje, da bi se pozneje gibalo v Unijo 1.
Šteje se, da za blago ne obstaja tveganje, da bi se pozneje gibalo v Unijo, kadar se šteje, da ni komercialno obdelano v skladu s členom 6 tega sklepa, in kadar: (a) v primeru blaga, ki se na Severno Irsko vnese iz drugega dela Združenega kraljestva z neposrednim prevozom: (i)
je dajatev, ki se plača glede na skupno carinsko tarifo Unije, enaka nič ali
(ii) ima uvoznik v skladu s členi 9 do 11 tega sklepa dovoljenje, da to blago vnese na Severno Irsko za prodajo končnim potrošnikom v Združenem kraljestvu ali za končno uporabo s strani končnih potrošnikov v Združenem kraljestvu, tudi kadar je bilo to blago nekomercialno obdelano v skladu s členom 6 tega sklepa pred prodajo končnim potrošnikom ali končno uporabo s strani končnih potrošnikov, ali (iii) se pošlje v paketu ter (aa) je nekomercialne narave in ga fizična oseba pošlje drugi fizični osebi, ki prebiva na Severnem Irskem, ali